open-index/open-wikipedia-markdown huggingface dataset:
پرتاپ ردر

**پرتاپ ردر** (حکمرانی: 1289ء – 1323ء) جنھیں **ردردیو دوم** بھی کہا جاتا ہے، ہندوستان کے کاکتیہ شاہی خاندان کے آخری فرماں روا تھے۔ ان کی حکومت خطہ دکن کے مشرقی حصے پر تھی اور اس کا پایہ تخت ورنگل میں تھا۔ پرتاپ ردر اپنی دادی ردرم دیوی کے جانشین ہوئے اور کاکتی شہنشاہ کہلائے۔ اپنی کل حکمرانی کے نصف اول میں انھوں نے ان سرداروں کو محکوم بنایا جو پیشرو حکمران کے دور میں خود مختاری کا خواب دیکھنے بلکہ یک گونہ اعلان کر چکے تھے۔ نیز پرتاپ ردر نے کاکتی کی ہمسایہ ہندو مملکتوں یادو، پانڈئے اور کامپیلی پر چڑھائی کرکے ان پر بھی فتح حاصل کی۔

سنہ 1310ء میں کاکتی سلطنت پر سلطنت دہلی کے فرماں روا سلطان علاء الدین خلجی کا لشکر حملہ آور ہوا تو پرتاپ ردر تخت دہلی کے باجگزاری پر رضامند ہو گئے۔ لیکن سلطان کی وفات کے بعد انھوں نے خراج ادا کرنا بند کر دیا۔ چنانچہ علاء الدین کے بیٹے قطب الدین مبارک شاہ نے پھر چڑھائی کی تو پرتاپ ردر دوبارہ خراج ادا کرنے پر آمادہ ہو گئے۔ جب خلجی خاندان کی حکومت ختم ہو گئی تو انھوں نے پھر دلی خراج بھیجنا بند کر دیا۔ چنانچہ تخت دہلی پر اس وقت متمکن سلطان غیاث الدین تغلق نے کاکتی سلطنت کے خلاف سنہ 1323ء میں فیصلہ کن حملہ کرنے کا فرمان جاری کیا۔ اس لشکر کشی کے نتیجے میں کاکتیہ شاہی خاندان کی حکومت کا خاتمہ ہوا اور ان کی ریاست سلطنت دہلی میں ضم ہو گئی۔

## ابتدائی زندگی
پرتاپ ردر اپنی دادی ردرم دیوی کے بعد کاکتی تخت پر متمکن ہوئے۔ ان کی والدہ ممّادمّا ردرم دیوی اور چالوکیہ شہزادہ ویربھدر کی بڑی بیٹی تھیں اور ان کے والد مہادیو کاکتی شہزادے تھے۔

## وفات
الغ خان نے پرتاپ ردر اور ان کے اہل خانہ کو دلی روانہ کر دیا اور تغلق کماندار قدیر خان اور خواجہ حاجی کی ہم رکابی میں کچھ فوجی بھی ساتھ کر دیے۔ تغلق درباری مورخ شمس سراج عارف نے صرف اتنا لکھا ہے کہ پرتاپ ردر نے دلی کے راستے ہی میں دم توڑ دیا تھا۔ سنہ 1330ء کے ایک مُسُنری کتبہ میں درج ہے کہ پرتاپ ردر کو جب دلی لے جایا جا رہا تھا تو دریائے نرمدا کے کنارے ان کی وفات ہو گئی۔ اسی طرح سنہ 1423ء کے ایک کتبے میں درج ہے کہ "وہ اپنی خوشی سے دیوتاؤں کی دنیا کی طرف کوچ کر گئے"۔ ان تمام شواہد کو سامنے رکھیں تو صاف معلوم ہوتا ہے کہ پرتاپ ردر نے دلی جاتے ہوئے نرمدا ندی کے کنارے خود کشی کرلی تھی۔
## حوالہ جات

### کتابیات

* 
* 
* 
* 
* 
* 
* 
* 

زمرہ:1323ء کی وفیات
زمرہ:تیرہویں صدی کے ہندوستانی بادشاہ
زمرہ:چودہویں صدی کے ہندوستانی بادشاہ
زمرہ:کاکتیا خاندان
زمرہ:ویکی ڈیٹا سے مختلف مختصر وضاحت
زمرہ:جنگی قیدی بننے والے فرماں روا
ساجد خان (ہدایت کار)

**ساجد کامران خان** (پیدائش 23 نومبر 1970ء) ایک بھارتی فلم ساز، اسکرپٹ نگار، ٹاک شو میزبان، پریزنٹر اور اداکار ہے۔

## ابتدائی زندگی
ساجد خان کی پیدائش ممبئی، مہاراشٹر میں ہوئی، وہ سابق ہدایت کار اور فلم ساز کامران خان اور مینیکا خان ایرانی اس کے والدین ہیں، منیکا نے کامران خان سے طلاق لے لی تھی۔ اس کی ایک بہن، فرح خان ہے، جو کوریوگرافر، ہدایت کارہ، پروڈوسر اور اداکارہ ہے۔ فوح نے شریش کندر سے شادی کی ہے، وہ بھی پروڈوسر، ایڈیٹر اور فلم ہدایت کار ہے۔ ساجد خانکے فلمی صنعت سے جڑے دیگر افراد سے بھی تعلق ہے: سابقہ اداکارہ ہنی ایرانی اور ڈیزی ایرانی اس کی ماں کی بہنیں (ماسیاں) اور فلم ساز فرحان اختر اور زویا اختر خالہ زاد ہیں۔

خان نے پرائمری اسکول کی تعلیم مانکجی کوپر اسکول ممبئی سے اور مٹھی بائی کالج سے گریجویٹ کیا۔

## پیشہ ورانہ زندگی
ساجد خان نے سب سے پہلے 1995ء میں ایک ٹیلی ویژن شو **میں بھی ڈیٹکیو** کی میزبانی سے آغاز کیا۔ 1996ء میں ایک موسیقی کاؤنٹ ڈاؤن شو کی میزبانی کی۔ اس شو کا اندراج **لمکا بک آف ریکارڈ** میں، کسی بھی موسیقی کاؤنٹ ڈاؤن شو کا طویل عرصے تک ایک ہی میزبان کی میزبانی میں جاری رہنے کی وجہ سے کیا گیا۔

*کہنے میں کیا حرج ہے* میں اس نے تہرا کردار ادا کیا، اس شو کی 1997–2001ء تک 200 قسطیں نشر ہوئیں۔ اس نے ایک انفرادی مزاحیہ شو *ساجد نمبر 1* 1990ء کی دہائی میں کیا۔ اس کے بعد اگلا شو *سوپر سیل* 2005ء میں کیا۔ 2008ء میں، *ساجد کے سوپر اسٹار* اور *انڈینز گاٹ ٹیلنٹ* سیزن 2 میں جج کے طور پر شریک ہوا۔

ساجد خان نے 2006ء میں ڈرنا ضروری ہے کی ہدایت کاری سے کام شروع کیا۔ اس کی چھ قسطیں تھیں، جن میں سے صرف ایک کی ساجد خان نے ہدایت کاری کی۔ 2007ء میں ہے بے بی پہلی مکمل فلم تھی جو ساجد خان کی ہدایت کاری میں بنی، اس کے بعد ہاؤس فل 2010ء میں اور ہاؤس فل 2 2012ء میں ساجد خان کی ہدایت کاری میں بنیں اور تینون فلمیں کامیاب رئیں۔ 2013ء میں ہمت والا اور 2014ء میں ہم شکل بنائیں جو دونوں فلاپ ہوئیں۔

## حوالہ جات

## بیرونی روابط

* 

زمرہ:1970ء کی پیدائشیں
زمرہ:اکیسویں صدی کے بھارتی فلمی ہدایت کار
زمرہ:بقید حیات شخصیات
زمرہ:بھارتی مرد منظر نویس
زمرہ:بھارتی مرد ٹیلی ویژن اداکار
زمرہ:بھارتی مسلم شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:ممبئی کے فلمی ہدایت کار
زمرہ:ممبئی کے مرد اداکار
زمرہ:ہندی زبان کے فلم ہدایت کار
زمرہ:عمر کے تنازعات
زمرہ:اکیسویں صدی کی بھارتی شخصیات
شیو برت لال

تصغیر|مہارِشی شیو برت لال مہاراج
**مہارِشی شیو برت لال** یا **داتا دیال مہارشی جی** سنہ 1860ء میں ہندوستان کی ریاست اتر پردیش کے ضلع بھڈوہی میں پیدا ہوئے۔ وہ ایک پوسٹ گریجویٹ اور مشہور مصنف تھے۔ اندازے کے مطابق انھوں نے سماجی، تاریخی، مذہبی اور روحانی جیسے متنوع موضوعات پر کم از کم 3000 مضامین لکھے۔ اسی وجہ سے انھیں ”دور جدید کا مہارشی وید ویاس“ بھی کہا جاتا ہے۔

## تصانیف
وہ ایک اڈیٹر بھی تھے وہ اردو زبان کے ہفتہ وار ”آریہ گزٹ“ کو ایڈٹ کرنے کے لیے لاہور چلے گئے۔ یکم اگست 1907ء کو انھوں نے اپنا خود کا میگزین ”سادھو“ شروع کیا اور وہ میگزین بہت ہی جلدی مشہور ہو گیا۔ وہ ایک مشہور مصنف ثابت ہوئے اور اپنی مدتِ حیات میں انھوں نے ہندی، اردو اور انگریزی میں لگ بھگ 3000 رسالے اور کتب ایڈیٹ و تحریر کیے، انھوں نے سماجی، تاریخی، مذہبی اور روحانی جیسے مختلف موضوعات پر زیادہ تر لکھا۔ ان کی کتب ”لائٹ آف آنند یوگا“، ”دیال یوگا“ اور ”شبد یوگا“ بہت مقبول ہوئی تھیں۔

شیو برت لال نے رادھا سوامی تحریک پر بھی کتب لکھیں۔

## تبلیغ
تصغیر|مہارِشی شیو برت لال مہاراج

رادھا سوامی روحانی تحریک کو پھیلانے کے لیے شیو برت لال نے 2 اگست 1911ء کو لاہور سے کلکتہ کا طویل سفر طے کیا۔ پھر وہ کلکتہ چھوڑ کر سمندری راستے سے رنگون کے لیے روانہ ہوئے۔ وہ 31 اکتوبر کو سنگاپور سے پینانگ اور 22 نومبر کو جاوا سے ہانگ کانگ پہنچے۔ اس کے بعد وہ جاپان چلے گئے اور بعد ازاں وہ امریکا کے سان فرانسسکو چلے گئے جہاں انھوں نے دو لیکچر دیے۔

## آشرم
سنہ 1912ء میں شیو برت لال نے مرزاپور، اتر پردیش، ہندوستان کے گوپی گنج میں اپنا آشرم قائم کیا۔ ہندوستان اور دنیا بھر سے رادھا سوامی تحریک میں دلچسپی رکھنے والے لوگ شیو برت لال کے خطبے سن کر ان سے سے متاثر ہوتے تھے۔ 23 فروری 1939ء کو اُناسی (79) سال کی عمر میں وہ وفات پا گئے۔ ان کی مقدس سمادھی گوپی گنج کے قریب رادھا سوامی دھام میں واقع ہے۔

شیو برت لال کی وفات کے بعد ان کے کام کو جاری رکھنے والے لوگوں میں سے صرف ہوشیارپور کے بابا فقیر چند ہی تھے۔
## حوالہ جات

زمرہ:1860ء کی پیدائشیں
زمرہ:1939ء کی وفیات
زمرہ:اتر پردیش کی شخصیات
زمرہ:روحانی اساتذہ
زمرہ:سنت مت گرو
ویر بلالا سوم

**ویر بلّالا سوم** (حکمرانی: 1292ء – 1342ء) سلطنت ہوئے سل کے آخری عظیم فرماں روا تھے۔ ان کے دور حکمرانی میں سلطنت ہوئے سل کی شمالی اور جنوبی شاخیں (جن میں جدید کرناٹک اور شمالی تمل ناڈو کا اکثر حصہ شامل تھا) ضم ہوئیں اور ایک ہی مرکز ہیلے بڈو سے ان کا کاروبار سنبھالا جانے لگا۔ نیز بلالا نے دیوگیری کے یادو، مدورئی کے پاندئے نیز جنوبی ہندوستان کی دیگر چھوٹی مملکتوں سے ان کی کئی جنگیں ہوئیں۔ لیکن علاء الدین خلجی کی حملہ آور فوجوں اور ان کے بعد محمد بن تغلق کے لشکر سے ویر بلالا کے تصادم نے جنوبی ہندوستان کی تاریخ کا رخ پلٹ دیا۔ بلالا کی جرات اور حوصلہ مندی سے متاثر ہو کر سوریہ ناتھ کامتھ، چوپڑا، رویندرن اور سبرمنین جیسے مورخین نے انھیں "عظیم حکمران" کا خطاب دیا ہے۔ سنہ 1343ء میں ان کی وفات کے بعد شمالی ہندوستان میں ایک نئی ہندو سلطنت وجے نگر کو عروج نصیب ہوا۔ مورخ سین کے الفاظ میں "جو لوگ جدید میسور کے معمار ہونے کے مدعی ہیں ان میں ہوئے سل سب سے عظیم تھے"۔

## پانڈئے اور یادو سے جنگیں
سنہ 1303ء میں ویر بلالا سوم نے دکشن کنڑ کے سرکش الوپاؤں کو اپنا تابع فرمان بنایا۔ نیز بلالا نے یادو کی طاقت کو کمزور کرنے کی بھی خوب کوششیں کیں۔ سنہ 1305ء میں ویر بلالا نے ہوللکیرے کے مقام پر یادو کی چڑھ آنے والی فوجوں کا کامیابی سے مقابلہ کیا اور انھیں واپس لکونڈی کی جانب کھدیڑ دیا۔ نیز انھوں نے ہنگل کے کدمبوں اور شیموگا کے سانتروں سے بھی دو دو ہاتھ کیے۔

## سلطنت دہلی کی لشکر کشی
سنہ 1318ء تک مملکت یادو مکمل طور پر ختم ہو چکی تھی اور ان کا پایہ تخت دیوگیری سلطان دہلی کے زیر تسلط تھا۔ اس وقت تخت دلی پر محمد بن تغلق جلوہ افروز تھے۔ ویر بلالا سوم نے تخت دلی کو خراج ادا کرنے سے منع کر دیا نیز انھوں نے سابق میں دہلی سلطنت سے ماتحتی کا جو معاہدہ ہوا تھا اسے توڑ دیا۔ سنہ 1327ء میں تغلق نے جنوبی ہندوستان کی جانب اپنا لشکر روانہ کیا اور ہیلے بڈو ایک مرتبہ پھر تاراج ہوا۔ ویر بلالا کو تروون ملئی میں پناہ لینی پڑی جہاں سے انھوں نے اپنی مقاومت جاری رکھی۔

## حواشی

## حوالہ جات

* 
* 
* 
* 
* 

زمرہ:1291ء کی پیدائشیں
زمرہ:1343ء کی وفیات
زمرہ:چودہویں صدی کے ہندوستانی بادشاہ
زمرہ:شاہان ہوئے سل
زمرہ:ہندو فرماں روا
زمرہ:ویکی ڈیٹا سے مختلف مختصر وضاحت
زمرہ:تیرہویں صدی کے ہندوستانی بادشاہ
زمرہ:تیرہویں صدی کی پیدائشیں
ہمارا عوام

**ہمارا عوام** حیدرآباد، تلنگانہ، بھارت سے شائع ہونے والا اردو اخبار۔۔ یہ ایک روزنامہ اخبار ہے۔ اس کے مدیر کے ایم عارف الدین ہیں گلوبل گروپ آف انسٹی ٹیوٹص کے صدر نشین ہیں۔ یہی تعلیمی اداروں کے گروہ کا سابقہ نام مدینہ گروپ آف ایجوکیشن بھی رہا ہے

## نام
اس اخبار کے مدیر کے ایم عارف الدین یہ چاہتے تھے کہ ان کے اخبار نام بھی بہت ہی سادہ اور زبان زد عام ہو جیسے کہ سیاست اور منصف کے نام عام فہم بھی ہیں اور آسانی سے لوگوں کے زبانوں پر چڑھ جاتے ہیں۔ تاہم مشکل یہ تھی کہ ان کو مطلوبہ نام *عوام* فوری طور پر دستیاب نہیں تھا۔ اس وجہ سے وہ *ہمارا عوام* کے طور پر رجسٹر کرنے پر مجبور ہوئے۔ تاہم اخبار کے لوگو میں عام پوسٹر وغیرہ پر ہر جگہ عوام کا سائز بڑھا ہوا ہوتا ہے، جب کہ ہمارا بہت چھوٹے حروف میں چھپتا ہے۔

## اخبار اور تعلیمی ادارے میں ربط
گلوبل گروپ آف انسٹی ٹیوٹص یا مدینہ روپ آف ایجوکیشن کا صدر دفتر مدینہ ایجوکیشن سینٹر میں واقع ہے جو نامپلی، حیدرآباد میں باغ عامہ کے رو برو اور ریاستی حج ہاؤس کے نزدیک واقع ہے۔ یہ جملہ تعلیمی ادارے شہر کے مختلف جہتوں میں بکھرے ہوئے ہیں، جیسے کہ حمایت نگر میں ایک اسکول ہے اور معین آباد میں کالج ہیں۔ یہ اخبار کے نکلنے کا بنیادی مقصد طلبہ یا ان کے سرپرستوں کو تعلیمی اداروں اور ان کی سرگرمیوں سے واقف کروانا ہے۔ چنانچہ مدینہ ایجوکیشن سینٹر ہی *ہمارا عوام* کا اجسٹر شدہ دفتر ہے اور اس اخبار سے ان تعلیمی اداروں کی سرگرمیوں کو خاص جگہ دی جاتی ہے۔ مدینہ ایجوکیشن سینٹر کی دیواروں پر ہر روز طلبہ، ان کے سر پرست اور راستے سے گزرنے والوں کی سہولت کے لیے اخبار کے سبھی صفحات چسپاں کیے جاتے ہیں۔

## پزیرائی
اس اخبار کے خریدار اور پڑھنے والے سیاست، منصف، اعتماد اور رہنمائے دکن کے مقابلے بہت کم ہیں۔ اس اخبار کو عام طور سے ہر اخبار فروش کے یہاں بھی نہیں پایا جاتا۔ رورآنہ کئی بچے سائیکلوں پر خاص طور پر اس اخبار کو اس کے محدود خریداروں میں قارئین تک پہنچاتے ہیں۔

## حوالہ جات

زمرہ:حیدرآباد کے اردو اخبارات و رسائل
ویدورا (جریدہ)

تصغیر|پریس انسٹی ٹیوٹ آف انڈیا کی جانب سے شائع ہونے والے سہ ماہی جریدے کے ایک شمارے کا سرورق

**ویدورا**  بھارت سے شائع ہونے والا ایک تعلیمی اور صحافتی میدان سے جڑا سہ ماہی شمارہ ہے۔ اس شمارے کو پریس انسٹی ٹیوٹ آف انڈیا شائع کرتا ہے۔

## پریس انسٹی ٹیوٹ آف انڈیا

پریس انسٹی ٹیوٹ آف انڈیا (مخفف بہ لحاظ انگریزی حروف تہجی: پی آئی آئی) ایک غیر منافع بخش ادارہ ہے جس کا قیام 1963ء میں ہوا تھا۔ اس ادارے کا مقصد بھارت میں صحافت کے معیارات کو قائم کرنا ہے۔ ادارہ ترقیاتی صحافت، خواتین کی بااختیاری، بچوں کے حقوق، قومی صیانت، خارجہ پالیسی اور سارہ تحریر-روداد نویسی-ادارت جیسے موضوعات پر ورک شاپوں کا انعقاد کرتا ہے۔ اس ادارے کی تاسیس ملک کے دار الحکومت نئی دہلی میں ہوئی تھی۔ تاہم پی آئی آئی جلد ہی *ری سرچ اِن نیوز پیپر ڈیولپمنٹ* (آر آئی این ڈی) دفتر، سی پی ٹی کیمپس، تارامنی منتقل ہو گیا۔

## ویدورا کی بھارت کی صحافت میں افادیت
ویدورا پریس انسٹی ٹیوٹ آف انڈیا کی سب سے قدیم اشاعت ہے۔ اس کی اشاعت دراصل اسی سال شروع ہوئی، جس سال پریس انسٹی ٹیوٹ آف انڈیا قائم ہوا، یعنی 1963ء سے شروع ہوئی۔ یہ جریدہ ہر تین مہینے میں ایک بار چھپ کر سامنے آتا ہے۔ یہ جریدہ بنیادی طور پر ان مسائل پر توجہ کرتا ہے کو ذرائع ابلاغ کو زیادہ متاثر کرتے ہیں یا ان میں چھائے ہوئے ہوتے ہیں۔ ان کی موضوعات کی متوازن اور غیر جانب دار رو داد نگاری جس میں تمام متعلقہ فریقوں کے نقطہ نظر کا جائزہ شامل ہوتا ہے، وہی صحافت اور خبر نگاری کا اصل تیزابی امتحان ہے۔ جریدے کے مضامین کافی تحقیق، تجربے اور باریک بینی پر مشتمل ہوتے ہیں۔ اس وجہ سے کئی مضامین شہرت یافتہ مصنفین، تجربہ کار مدیروں اور صحافیوں کی جانب سے لکھے جاتے ہیں۔ چوں کہ یہ جریدہ صحافتی سںعت کے میدان میں ہونے والی تبدیلیوں کے وسیع اثرات پر خیالات اور خبروں کے تبادلے کا اہم ذریعہ ہے، اس وجہ سے یہ صحافت کے اساتذہ، طلبہ، اس میدان میں داخل ہونے کے خواہش مند لوگوں وغیرہ کے لیے کافی مفید ہے۔ یہ در حقیقت اس پیشے کے پہلوؤں کا عمیق جائزہ پیش کرنے کی کوشش کرتا ہے اور حالات حاضرہ میں دل چسپی رکھنے والا ہر شخص اس سے استفادہ کر سکتا ہے۔

## حوالہ جات

زمرہ:بھارت کے اردو رسائل
دہلی: ایک ناول

**دلی ایک ناول** خوشونت سنگھ کا ایک تاریخی ناول ہے جو 1990ء میں پہلی دفعہ انگریزی زبان میں چھپا  اور کچھ عرصے بعد شہر لاہور سے تعلق رکھنے والے پاکستانی مترجم عرفان احمد نے اسے اردو قالب میں ڈھال کر سنہ 1995ء میں پاکستان سے شائع کیا۔ 2022ء میں یاسر جواد نے اس ناول کا دوسرا اردو ترجمہ کیا جو بک کارنر جہلم سے شائع ہوا.

## مسودہ
یہ کتاب دہلی کی تاریخ کے ذریعہ وقت میں پیچھے اور آگے چلتی ہے۔
اس میں ایک صحافی کی کہانی یا ممکنہ طور پر کسی کی خود نوشت بیان کی گئی ہے جو مشکل حالات کا شکار ہے اور ایک ہیجڑے بھاگ متی سے متعلق ہے۔ناول کا آغاز راوی جو ممکنہ طور پر خوشنت سنگھ خود ہے کہ انگلستان سے دلی جو اس کا پسندیدہ شہر ہے میں واپسی سے ہوتا ہے۔ ناول میں راوی کی دلی سے محبت کے ساتھ ساتھ  جا بجا بھاگ متی سے لگاؤ بھی واضح نظر آئے گا جو اسے دلی کی ایک سڑک سے ملا تھا اور جیل کی سزا کاٹنے کے بعد کوئی ٹھکانہ نہ ہونے کی وجہ سے اس نے اپنے ساتھ رکھ لیا تھا۔

اس ناول میں اپنے نمائندہ ادبی مزاح اور بیانیے پر قابو ایک پیشہ ور مورخ کی جیتی جاگتی تصویر ہے۔ اس ناول میں باب در باب ، عظیم شہر کی تاریخ ، جنسی استحصال اور ایڈونچر کی یادیں اور اکیلی فوجی بیویوں کے ذریعے دہلی دکھایا گیا ہے۔ اس ناول میں صحافی ، ایڈیٹر ، بیوروکریٹ ، آدھا پاگل سابقہ آرمی ڈرائیور، گوردوارا بھاجی جیسے کردار شامل ہیں۔ ناول میں مصنف وقت کے دھارے میں بہتے ہوئے دلچسپ انداز میں دہلی کو دکھاتا ہے، وہ سب کچھ جو دہلی نے نادر شاہ، تیمور اور اورنگزیب کے زمانے میں دیکھا۔ کس نے لوٹا ، برباد کیا۔ میرتقی میر اور بہادر شاہ ظفر جسے دہلی نے برباد کر دیا۔

ناول کا اختتام مصنف کی دہشت زدہ حالت سے ہوتا ہے جب وہ دیکھتا ہے کہ اندرا گاندھی کے قتل کے بعد اس کے سکھ ہمسائے جلائے جا رہے ہیں۔

## تحریر
خشونت سنگھ کے بقول اس ناول کو لکھنے میں تقریباََ پچیس سال لگے۔ انھوں نے یہ ناول اپنے بیٹے راحل سنگھ اور نیلوفر کے نام کیا۔ خوشونت سنگھ از راہ مذاق کہا کرتے تھے کہ "تاریخ نے مجھے ایک ڈھانچہ دیا، میں نے اسے جسم پہنایا اور خون سے سینچا۔"

اس ناول کے کچھ حصے ایورگرین ریویو اور الیسٹریٹڈ ویکلی آف انڈیا میں بھی چھپے۔

## اردو ترجمہ
بنیادی طور پر یہ ناول انگریزی میں لکھا گیا ہے۔ اس ناول کا اردو ترجمہ عرفان احمد خان نے کیا جن کا تعلق لاہور، پاکستان سے ہے۔ خوشونت سنگھ نے بذات خود عرفان احمد کو اس ناول کو چھاپنے کی اجازت دی اور یہ اختیار بھی دیا کہ وہ پاکستان میں دوسرے پبلشروں سے رائلٹی بھی وصول کر سکتے ہیں جنھوں نے بغیر اجازت کتابیں چھاپیں۔ اردو ترجمہ پہلی بار اکتوبر 1998ء میں اور اب تک آخری بار فروری 2005ء میں شائع ہوا۔

## بیرونی روابط
* Evergreen Review
* The Illustrated Weekly of India

## حوالہ جات

زمرہ:1984ء کے سکھ مخالف فسادات
زمرہ:1990ء کے بھارتی ناول
زمرہ:1990ء کے ناول
زمرہ:اندرا گاندھی کی ثقافتی عکاسی
زمرہ:تاریخی کتب
زمرہ:خشونت سنگھ کے ناول
زمرہ:فکشن میں سکھ مت
زمرہ:نامکمل مضامین
زمرہ:ہندوستان کے تاریخی ناول
بھیلسا پر علاء الدین خلجی کا حملہ

**بھیلسا پر علاء الدین خلجی کا حملہ** سنہ 1293ء میں ہوا تھا۔ اس وقت علاء الدین خلجی سلطان نہیں بلکہ جلال الدین خلجی کے ایک سالار اور کڑہ کے حاکم تھے۔ اس حملے میں انھوں نے شہر کے ہندو مندروں کو خاصا نقصان بھی پہنچایا اور خوب مال غنیمت لوٹ کر سلطان کی خدمت میں پیش کیا۔

## پس منظر
سلطان جلال الدین خلجی کے عہد حکومت میں علاء الدین خلجی کڑہ کے حاکم تھے۔ گو وہ بظاہر تخت دہلی کے اطاعت گزار نظر آتے تھے لیکن درحقیقت ان کی نگاہیں اسی تخت پر گڑی ہوئی تھیں۔ وہ جلال الدین خلجی کا تختہ پلٹنا چاہتے تھے جس کے لیے انھیں خاصی بڑی رقم درکار تھی۔ چنانچہ انھوں نے مالوہ کی مملکت پرمار کے حدود میں واقع ایک شہر بھیلسا پر حملہ کا عزم کیا۔ ادھر پرمار سلطنت کی بدقسمتی تھی کہ سنہ 1290ء کی دہائی تک یادو، واگھیلا اور چوہان کے مسلسل حملوں نے اس کی چولیں ہلا دی تھیں۔ علاء الدین خلجی نے سلطنت کی اس کمزوری کو بھانپ کیا اور اس موقع کو غنیمت جانتے ہوئے سنہ 1292ء کے اواخر میں سلطان جلال الدین سے بھیلسا پر لشکر کی اجازت حاصل کر لی۔

## لشکر کشی
سنہ 1293ء میں علاء الدین خلجی چندیری اجین شاہراہ کے ذریعے بھیلسا کے لیے روانہ ہوئے۔ حملہ اتنا اچانک تھا کہ شہر کے باشندوں کو سنبھلنے کا موقع بھی نہیں مل سکا۔ اس شہر میں ہندوﺅں کے متعدد مندر خاصے مالدار اور ان کے خزانے نقدی، سونے اور چاندی کے زیورات سے بھرے ہوئے تھے۔ علاء الدین خلجی کو ان مندروں سے بے شمار دولت ہاتھ آئی۔ شہر کے باشندے اپنے گھروں میں نصب مورتیوں کو دریائے بیتوا میں چھپانے لگے تاکہ وہ علاء الدین کی فوج کے ہاتھ نہ لگیں اور مبادا وہ ان کی بے حرمتی کر بیٹھیں۔ فوج نے کئی مندروں کو نقصان پہنچایا، انھیں تاراج کیا اور ان میں موجود اموال لوٹ لیے۔ عبد القادر بدایونی کی منتخب التواریخ میں درج ہے کہ الغ خان نے یہاں سے ایک بڑا بت جس کی ہندو بہت پرستش کرتے تھے دلی لے آیا اور اسے بدایوں دروازے کے پاس راہگیروں کے ٹھوکروں میں ڈال دیا۔

## نتیجہ
بھیلسا میں علاء الدین کو اندازہ ہو گیا تھا کہ یادو سلطنت کے اندر دولت کے کیسے انبار پوشیدہ ہیں۔ نیز یہیں سے انھیں یادو کے پایہ تخت دیوگیری کے راستے کا بھی علم ہو گیا۔ چنانچہ انھوں نے کمال ہوشیاری سے بھیلسا کا مال غنیمت جلال الدین کو روانہ کیا تاکہ سلطان کا اعتماد مزید مضبوط ہو لیکن سلطنت یادو کے متعلق معلومات کا تبادلہ نہیں کیا بلکہ انھیں اپنے تک ہی محدود رکھا۔

سلطان جلال الدین اپنے داماد علاء الدین کی اس شاندار فتح اور کارکردگی سے بہت خوش ہوئے اور انھیں "عریض ممالک" (وزیر جنگ) کا منصب عطا کیا جس پر پہلے ان کے والد فائز تھے۔ نیز اس کے ساتھ سلطان نے انھیں اودھ کی حکومت بھی بخش دی اور یہ درخواست کی کہ اودھ کی مالگرزای کے منافع سے اپنی افواج کو مزید مضبوط کریں۔ چنانچہ ان سب کے بعد علاء الدین خلجی نے دیوگیری پر چڑھائی کر دی اور وہاں سے حاصل شدہ مال غنیمت کو سلطان کے پاس بھیجنے کی بجائے اپنے زیر امارت کڑہ روانہ کر دیا۔ بالآخر یہی مال غنیمت علاء الدین خلجی کو تخت سلطنت پر متمکن ہونے میں معاون بنا۔
## حوالہ جات

### کتابیات

* 
* 
* 
* 

زمرہ:پرمار شاہی سلسلہ
زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:فوجی چھاپے
زمرہ:راجپوتوں سے وابستہ معرکے
زمرہ:مدھیہ پردیش کی تاریخ
ویوا (بینڈ)

**ویوا** یا **ویوا!** ایک بھارتی پاپ لڑکیوں کا گروپ ہے جو بعد میں منتشر ہو گیا تھا۔ اس بینڈ میں بین الاقوامی ٹیلی ویژن ٹیلنٹ شو *[[پاپ اسٹارز]]* کے بھارتی متبادل *کوک [وی] پاپ اسٹارز* جیتنے والی لڑکیاں شامل تھیں۔ بھارتی شو اس کے اہم اسپانسروں کے نام سے بنتا ہے، کوکا کولا اور موسیقی چینل [چینل وی]۔

شروعات میں موجود پانچ ارکان سیما رامچندانی، پرتیچی موہاپاترا، نیہا بھسین، مہوا کامٹ اور انوشکا منچندا رہی تھیں۔ تاہم سیما رامچندانی ان سبھی لڑکیوں کی پہلی موسیقی البم *ویوا!* (VIVA!) کے 2002ء میں جاری ہونے کے فوری بعد باقی لڑکیوں سے کنارہ کش ہو گئی۔ اس کی وجہ یہ تھی کہ وہ آرٹ آف لیونگ فاؤنڈیشن میں شامل ہونا چاہتی تھی۔ رامچندانی نے آرٹ آف لیونگ البم کو جاری کیا جو سبھی مذاہب کی مناجات کا مجموعہ ہے۔

اس موسیقی بینڈ کا دوسرا اور آخری البم *ویوا! - ری لوڈیڈ* 2003ء میں جاری ہوا۔

حالاں کہ ان لڑکیوں کی علاحدہ ہونے کی کوئی باثوق اطلاع نہیں دی گئی ہے، تاہم ان لوگوں نے اکٹھے ہو کر 2003ء کے بعد کوئی البم جاری نہیں کی اور تمام ارکان تنہا کریئر کے راستے پر گامزن ہو چکے ہیں۔

2005ء میں پرتیچی موہاپاترا نے ایک تنہا البم جاری کیا تھا، جس کا عنوان *ویتھ لو، پرتیچی* (محبت کے ساتھ، پرتیچی) تھا۔ اسی سال انوشکا منچندا چینل [وی] میں بطور وی جے شامل ہو گئی اور تب سے وہ ایک پس پردہ گلوکارہ بھی بن چکی ہے۔ وہ ہندی، تمل اور تیلگو فلموں کے نغموں کے لیے اپنی آواز دے چکی ہے۔ نیہا بھسین بھی پس پردہ گلوکاری اپنانے لگی اور 2006ء وہ اپنا الگ کریئر قائم کر چکی ہے۔

پرتیچی موہاپاترا اداکاری اپناتے ہوئی ایک ٹیلی ویژن سیریل *[[مسٹر اینڈ مسز مشرا]]* میں اپنے چوہر دکھلا چکی ہے۔ انوشکا منچندا نے ایک قدم اور آگے بڑھ کر خطروں کے کھلاڑی میں بھی کام کر چکی ہے۔

جو دیگر نغمے اس سابقہ بینڈ کے ارکان گا چکے ہیں، ان میں ایک نغمہ بالی وڈ فلم لکیر، اکیڈمی انعام یافتہ اے آر رحمان کی دھن پر تیار کردہ 'روزانہ' اور 'کیئیرو (دل ہمارا ہے)' جو رکت سے ہے، شامل ہیں۔

## ڈسکو گرافی
* 2002: *VIVA!*
* 2003: *Viva! - Reloaded*

## حوالہ جات

زمرہ:اکیسویں صدی کے بھارتی گلوکار
زمرہ:اکیسویں صدی کی ہندوستانی خواتین گلوکارائیں
زمرہ:بھارت میں 2002ء کی تاسیسات
زمرہ:2002ء میں قائم ہونے والے موسیقی کے طائفے
زمرہ:بھارتی لڑکیوں کے طائفے
زمرہ:ویکی ڈیٹا سے مختلف مختصر وضاحت
زمرہ:پاپ موسیقی کے بھارتی طائفے
زمرہ:پونے کے موسیقار
علاء الدین خلجی کی فتح ملتان

نومبر سنہ 1296ء میں سلطنت دہلی کے فرماں روا علاء الدین خلجی نے ملتان فتح کرنے کے لیے اپنا لشکر روانہ کیا۔ اس لشکر کشی کا اصل مقصد پیشرو سلطان جلال الدین خلجی کے بقید حیات ارکان خاندان کو ختم کرنا تھا۔ علاء الدین خلجی جلال الدین کو قتل کروا کر تخت سلطنت پر متمکن ہوئے تھے اور اب چاہتے تھے کہ اس خاندان کا ایک بھی فرد اس قابل نہ رہے کہ وہ ان کے سامنے تخت کے حصول کے لیے کھڑا ہو سکے۔ ملتان کے حاکم جلال الدین خلجی کے بڑے فرزند ارکلی خان تھے۔ علاء الدین کے سالاروں الغ خان اور ظفر خان نے تقریباً دو ماہ شہر کا محاصرہ جاری رکھا۔ اس عرصے میں ارکلی خان کے افسران بھی علائی لشکر سے جا ملے۔ بالآخر جلال الدین خلجی کے خاندان کے باقی ماندہ افراد قید کر لیے گئے جن میں سے کچھ کی آنکھوں میں بعد میں سلائی پھیر دی گئی اور کچھ کو موت کے گھاٹ اتار دیا گیا۔

## پس منظر
علاء الدین خلجی اپنے خسر جلال الدین خلجی کو قتل کرکے سلطنت دہلی کے تخت پر متمکن ہوئے تھے۔ ملتان جو دلی کے شمال مغرب میں موجود خطہ پنجاب کا ایک شہر تھا، وہاں جلال الدین خلجی کے افراد خاندان قیام پزیر تھے بلکہ ملتان شہر خود ان کے بڑے فرزند ارکلی خان کے زیر نگین تھا۔ جلال الدین کی بیوہ (سابقہ ملکہ جہاں) اور چھوٹے صاحبزادے رکن الدین ابراہیم بھی دہلی سے بھاگ کر یہیں پناہ لیے ہوئے تھے۔ چنانچہ دلی پر قبضہ مکمل ہونے کے بعد سلطان علاء الدین خلجی نے فیصلہ کیا کہ ملتان فتح کرکے سابق سلطان کے افراد خاندان کا خاتمہ کر دیا جائے تاکہ تخت سلطنت کا کوئی مضبوط دعویدار باقی نہ رہے۔

## نتیجہ
ملتان پر قبضہ کر لینے کے بعد الغ خان اور ظفر خان قیدیوں کے ساتھ دلی روانہ ہوئے۔ ابھی یہ قافلہ راستے ہی میں تھا کہ سلطان علاء الدین نے دلی سے نصرت خان جلیسری کو یہ ہدایت دے کر بھیجا کہ قیدیوں کو سزا دے کر ہانسی میں قید کر دیا جائے۔ نصرت خان برق رفتاری سے روانہ ہوئے اور ابوہر کے مقام پر اس قافلے کو جاپکڑا۔ ہدایات سلطانی کے بموجب جلال الدین کے فرزندوں ارکلی خان اور رکن الدین ابراہیم کو اندھا کرکے انھیں ہانسی میں قید کر دیا گیا، نیز ان کے وفادار افسران الغو اور ملک احمد چپ کو بھی اندھا اور ارکلی خان کے بیٹوں کو مار دیا گیا۔ جبکہ جلال الدین کی بیوہ اور حرم کی دوسری خواتین کو احمد چپ کے ساتھ دلی لاکر انھیں نصرت خان کے گھر نظر بند کر دیا گیا۔ فتح ملتان کے بعد سلطان علاء الدین نے نصرت خان کو اپنا وزیر مقرر کر لیا تھا۔

## حوالہ جات

### کتابیات

* 
* 

زمرہ:تاریخ ملتان
زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:ویکی ڈیٹا سے مطابقت رکھنے والی مختصر تفصیل
نثری نظم

وہ نظم جس میں قافیہ ردیف اور بحر کی ضرورت نہیں ہوتی البتہ وزن کا ہونا ضروری ہے۔ بڑے پیمانے پر شعرا نے اسے قبول کیا مگر ابھی تک اردو کے بڑے بڑے نقاد اسے نظم کہنے سے انکاری ہیں۔ 70 یا 80 کی دہائی میں بشیر بدر نے اردو میں نثری نظم سے متاثر ہو کر نثری غزلیں لکھیں جو "مورچہ" میں شائع لیکن ان غزلوں کو لکھنے کی جانب کسی نے اپنی توجہ مرکوز نہیں کی۔

## حوالہ جات

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان

زمرہ:نثر
زمرہ:اصناف شاعری
زمرہ:ویکی ڈیٹا سے مطابقت رکھنے والی مختصر تفصیل
زمرہ:عربی ادب
زمرہ:شاعرانہ ہیئتیں
علاء الدین خلجی کی فتح گجرات

سنہ 1299ء میں سلطنت دہلی کے فرماں روا علاء الدین خلجی نے ہندوستان کے خطہ گجرات پر تسلط حاصل کرنے کے لیے اپنا لشکر روانہ کیا۔ اس وقت شاہ واگھیلا کرن گجرات کے حاکم تھے۔ سلطانی افواج نے اس مہم کے دوران میں گجرات کے بہت سے بڑے شہروں پر حملے کیے جن میں انہلواڑ (پٹن)، کھمبات، سورت اور سومناتھ کے حملے مشہور ہیں۔ گوکہ ان حملوں کے کچھ عرصے بعد بادشاہ کرن نے متعدد شہروں اور علاقوں پر پھر سے تسلط حاصل کر لیا تھا لیکن سنہ 1304ء میں علاء الدین کی افواج نے دوبارہ گجرات پر چڑھائی کی اور اس حملہ میں واگھیلا شاہی سلسلہ کو نابود کر دیا۔ اس دوسرے حملے کے نتیجے میں گجرات سلطنت دہلی میں ضم ہو گیا۔

## پس منظر
سنہ 1296ء میں علاء الدین خلجی سلطنت دہلی کے تخت پر متمکن ہوئے اور اس کے بعد کچھ برس اپنے اقتدار کو مستحکم کرنے میں صرف کیا۔ ہند گنگا سطح مرتفع پر جب ان کی سلطنت خاصی مستحکم ہو گئی تو انھوں نے خطہ گجرات پر لشکر کشی کا ارادہ کیا۔ ایرانی مورخ وصاف شیرازی نے سلطان علاء الدین کے اس حملے کی وجہ تحریر کرتے ہوئے لکھا ہے کہ "کفار کو محکوم بنانے اور بتوں کو مسمار کرنے کے لیے ان کی مذہبی رگ پھڑک اٹھی تھی"۔ زرخیز زمین اور سمندری تجارت کی بنا پر اس وقت خطہ گجرات کا شمار ہندوستان کے آسودہ اور متمول ترین خطوں میں ہوتا تھا۔ نیز گجرات کے ساحلی شہروں میں مسلمان تاجروں کی بڑی تعداد آباد تھی۔ چنانچہ علاء الدین کی فتح گجرات کی مہم سے اس بات کا قوی امکان تھا کہ شمالی ہندوستان کے مسلمان تاجر بھی سمندری راستے سے ہونے والی اس بین الاقوامی تجارت میں بآسانی حصہ لے سکیں گے۔

اس وقت گجرات پر واگھیلا خاندان کے بادشاہ کرن دیو کی حکمرانی تھی (جنھیں مسلمان وقائع نویسوں نے رائے کرن لکھا ہے)۔ چودھویں صدی عیسوی کے جین وقائع نگار میروتنگ نے اپنی کتاب "وچار شرینی" میں لکھا ہے کہ کرن کے ناگر وزیر مادھو نے علاء الدین کو گجرات حملہ کرنے کی دعوت دی تھی۔ پندرہویں صدی عیسوی کی ایک کتاب کانہڑدیو پربھند میں درج ہے کہ شاہ واگھیلا نے مادھو کے بھائی کو قتل کرکے اس کی بیوی کو اغوا کر لیا تھا۔ چنانچہ مادھو نے بادشاہ سے انتقام لینے کی نیت سے دلی کا سفر کیا اور علاء الدین کو یقین دلایا کہ وہ بادشاہ کے خلاف لشکر کشی میں سلطانی افواج کی حتی المقدور مدد کرے گا۔ اس واقعہ کی تائید سترہویں صدی عیسوی کے مورخ موہتا نینسی کے بیان سے بھی ہوتی ہے۔ چنانچہ ایسا معلوم ہوتا ہے کہ یہ واقعہ ایک تاریخی حقیقت ہے اور بغور دیکھنے پر اسی واقعے میں اس سوال کا جواب بھی مل جاتا ہے کہ دلی سے گجرات کی راہ میں پھیلی بے شمار سلطنتوں کو زیر کیے بغیر سلطان علاء الدین گجرات پر کیوں حملہ آور ہوئے تھے۔

## حوالہ جات

### کتابیات

* 
* 
* 
* 
* 
* 
* 
* 
* 
* 
* 

## بیرونی روابط
* Amir Khusrau's description of the invasion, from *Khazain ul-Futuh* composed at Alauddin's court
* Wassaf's description of the invasion, from *Tazjiyatu-l Amsar wa Tajriyata-l Asar*

زمرہ:تاریخ گجرات
زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:راجپوتوں سے وابستہ معرکے
لنگر (سکھ مت)

تصغیر|upright=1.2|سماج میں عوام و خواص کے لیے یکساں ایک سکھ لنگر کا انتظام چل رہا ہے۔

**لنگر** (گرمکھی ) (باورچی خانہ) ایک اصطلاح ہے جو سکھ مت میں گردوارہ میں سماج کے ہر فرد کے لیے طعام کے انتظام کو کہا جاتا ہے۔ مفت طعام سبھی حاضرین کو مہیا کیا جاتا ہے، جس میں مذہب، ذات پات، جنس، معاشی حالت یا نسلی وابستگی کے کسی فرق کو نہیں دیکھا جاتا۔ مفت طعام ہمیشہ سبز خواری پر مبنی ہوتا ہے۔ لوگ فرش پر بیٹھتے ہیں، ساتھ کھاتے ہیں اور یہ سانجھا باورچی خانہ سکھ فرقے کے رضاکاروں کی دیکھ ریکھ میں رہتا ہے اور یہی لوگ سبھی ضروری انتظامات کرتے ہیں۔ 

لنگر کے موقع پر سبھی لوگ مساوی پر سبزخواری میں شریک ہوتے ہیں۔ سبزخواری اگرچہ عام ہے، تاہم کچھ استثنائی صورتیں بھی ممکن ہیں جیسا کہ نہنگ سکھ (جیسا کہ اکالی پھولا سنگھ کی چھاؤنی کے لوگ گوشت فراہم کرتے ہیں، جسے *مہا پرساد* کیا جاتا ہے) خاص موقعوں پر کرتے ہیں۔ 

## اشتقاقیات
*لنگر* ایک فارسی لفظ ہے اور اسی سے یہ پنجابی زبان میں داخل ہوا۔

## عظیم ترین لنگر
دنیا کا سب سے بڑا لنگر ایسا ہے کہ اس میں یہاں دولاکھ روٹیاں، ڈیڑھ ٹن دال اور دیگرخوراک روزانہ ایک لاکھ افرادکھاتے ہیں، بالکل مفت۔ بھارت کے مغربی شہر امرتسر میں واقع ’سنہرے گرودوارے‘ کا یہ لنگر اس اعتبار سے دنیا کے سب سے بڑے کھانے کے مراکز میں سے ایک ہے جہاں اس قدربڑی تعداد میں لوگوں کو مفت کھانا فراہم کیاجاتاہے۔

## فرقہ وارانہ ہم آہنگی
چندی گڑھ شہر میں سکھ برادری کے 2017ء کے عظیم تر لنگر میں وہاں کے مقامی مسلمانوں نے بڑھ چڑھ کر حصہ لیا۔ اس وجہ سے لنگر کو ایک بھائی چارگی اور بندھنوں کو مضبوط کرنے والی رسم قرار دیا گیا ہے۔ یہاں یہ بات غور طلب ہے کہ گردوارے کے لنگر اگر چہ کہ عام طور سے سکھوں کی جانب سے منظم کیے جاتے، تاہم اس میں کسی مذہب، ذات پات، جنس یا نسل والوں کی قید نہیں ہوتی ہے۔ ہر امتیاز سے قطع نظر کوئی بھی ان لنگروں میں شریک ہو سکتا ہے اور مستفید بھی ہو سکتا ہے۔

## حوالہ جات

زمرہ:بھارتی پکوان
زمرہ:پنجابی الفاظ اور جملے
زمرہ:سکھ اصطلاحات
زمرہ:مفت کھانے
زمرہ:پنجابی پکوان
زمرہ:سکھ رسومات
زمرہ:ویکی ڈیٹا سے مختلف مختصر وضاحت
امتزاج ضدین

**امتزاج ضدین** یا **اجتماع نقیضین** () کسی فلسفے یا مذہب وغیرہ میں کٹر، مخالف، ان مِل اصولوں یا گروہوں کی آمیزش کا نام ہے۔

## حوالہ جات

زمرہ:امتزاج ضدین
سید بشیر احمد

**سید بشیر احمد** (پیدائش 2 جنوری 1952ء شیکھر، ضلع پلوامہ جموں و کشمیر میں) ایک کشمیری سیاست دان ہیں۔ انھوں نے دیہی علاقوں میں رہنے والے لوگوں کی سماجی بہبود کے لیے کام کیا ہے اور کمزور طبقات کے کاز کی ترجمانی کرتے ہیں۔ بشیر احمد راجپورہ انتخابی حلقے سے رکن قانون ساز اسمبلی ہیں۔ اور جموں و کشمیر قانون ساز اسمبلی کی پٹیشن کمیٹی کے کرسی نشین ہیں۔

## پیشہ ورانہ زندگی
وہ چھوٹی عمر ہی سے سیاست سے وابستہ ہو گئے تھے اور جنتا دل، انڈین نیشنل کانگریس اور جان مورچہ سے منسلک رہے ہیں۔ جب 1996ء میں ریاستی اسمبلی کے انتخابات منعقد ہوئے میں سید بشیر پلوامہ حلقے سے جنتا دل کی طرف سے بطور امیدوار نیشنل کانفرنس کے امیدوار کی مخالفت میں کھڑے ہوئے، لیکن معمولی فرق سے ہار گئے۔

1999ء میں، انھوں ںے دوسرے رہنماؤں کے ساتھ مل کر جموں و کشمیر پیپلز پارٹی ڈیمو ڈیموکریٹک پارٹی (پی ڈی پی) قائم کی، اس کی قیادت سابق وزیر داخلہ بھارت اور جموں و کشمیر کے وزیر اعلیٰ مفتی محمد سعید کر رہے تھے۔ 2002ء میں، انھوں نے راجپورہ حلقے سے انتخاب میں حصہ لیا اور جیت گئے، مفتی محمد سعید کی سربراہی میں بننے والی حکومتی کابینہ میں وہ وزیر تعلیم بنائے گئے۔ بعد میں وہ پی ایچ ای، آبپاشی اور سیلاب کی روک تھام اور سڑکوں اور عمارتوں کے ادارے کے نگران بنائے بنائے گئے۔ 2008ء کے انتخابات میں بھی جیت گئے تھے۔

جولائی 2005ء میں، عسکریت پسندوں نے مصروف بڈشاہ چوک سری نگر میں بشیر احمد پر اس وقت جان لیوا حملہ کیا جب وہ سول سیکرٹریٹ جا رہے تھے۔ وہ تو بچ گئے لیکن ان کے دو محافظ (پی ایس او) اور ایک شہری فائرنگ کے نتیجے میں زخمی ہو گئے۔

جولائی 2014ء میں، پی ڈی پی نے 2014ء اسبملی انتخابات کے لیے سید بشیر احمد کا نام نکال دیا۔ جلد ہی راجپور حلقے سے ان کی جماعت کے سینکڑوں کارکن گلیوں میں نکل آئے اور پلوامہ میں ہاؤسنگ کالونی کے باہر بڑے پیمانے پر مظاہرے کیے۔ مظاہرین میں اعلیٰ سیاست دان اور قانون ساز اسمبلی کے ارکان بھی شامل تھے۔۔ مظاہر نے جماعت مخالف نعرے بازی کی اور مفتی محمد سعید کے خلاف بھی کہ انھوں نے کیوں بشیر احمد کو نظر انداز کیا سید بشیر نے بعد میں انکشاف کیا کہ انھیں نام نکالنے سے پہلے اعتماد نہیں لیا گیا تھا جس میں اس سے قبل راجپور کے انتخابی حلقہ سے جماعت کے امیدوار کے طور پر بھی ان کا نام شامل نہیں کیا گیا تھا اور وہ صرف فون پر بتایا گیا تھا کہ امیدواروں کو تبدیل کر دیا گیا ہے۔

## مزید دیکھیے
* جموں و کشمیر قانون ساز اسمبلی

## حوالہ جات

زمرہ:1952ء کی پیدائشیں
زمرہ:انڈین نیشنل کانگریس کے سیاست دان
زمرہ:بقید حیات شخصیات
زمرہ:جموں و کشمیر پیپلز ڈیمو ڈیموکریٹک پارٹی کے سیاست دان
زمرہ:جموں و کشمیر سے انڈین نیشنل کانگریس کے سیاست دان
زمرہ:جموں و کشمیر قانون ساز اسمبلی کے ارکان
زمرہ:جموں و کشمیر کی شخصیات
زمرہ:جنتا دل کے سیاست دان
زمرہ:ضلع پلوامہ کے سیاست دان
زمرہ:کشمیری شخصیات
زمرہ:ویکی ڈیٹا سے مطابقت رکھنے والی مختصر تفصیل
جام ہایجیا

alt=سانپ پیالہ کے گرد لپٹا ہوا ہے|تصغیر|جام ہایجیا کی عام علامت
**جام ہایجیا**  یا **ہایجیا کا پیالہ** ادویہ سازی کی ایک علامت ہے.قدیم یونانی مذہب اور رومی اساطیر میں ہایجیا کو صحت اور صفائی کا پتلا یا خدا کہا جاتا تھا۔ اور اسے طب کے خدا اسقلبیوس کی بیٹی سے منسوب کیا جاتا تھا۔ ایک عصا جس کے گرد سانپ لپٹا ہوتا تھا اسقلبیوس کی علامت تھا، جسے عصا اسقلبیوس کہتے ہیں۔ اور ایک پیالہ جس کے گرد سانپ لپٹا ہوتا تھا ہایجیا کی علامت تھا،جسے جام ہا یجیا کہتے ہیں.

## جام ہایجیا کی علامت کا استعمال
ادویہ سازی میں جام ہایجیا کی علامت کا استعمال سنہ 1796 عیسوی سے ہو رہا ہے جب اسے پیرس کے انجمن دوا سازی کے لیے ایک سکہ پر چھاپا گیا۔ جسے عالمی طور پر مختلف انجمنان دوا سازی نے اپنایا. جن میں انجمن دوا سازی امریکہ ، انجمن دوا سازی کینڈا، انجمن دوا سازی آسٹریلیا شامل ہیں۔
پورپ کی دواسازی کی دوکانوں کے باہر جام ہایجیا کی علامت ایک عام نشان ہے۔ امریکا میں دواسازی کے لیے ہاون دستہ کی علامت استعمال ہوتی ہے.

File:Green Pharmacy Cross w Bowl of Hygieia.svg|یورپ
File:Apotheke Oesterreich Logo.svg|آسٹریا
File:Deutsche Apotheke Logo.svg|جرمنی
File:Hungary road sign I-040.svg|ہنگری


زمرہ:صیدلیہ
زمرہ:یونانی اساطیر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:علامات
چوکھا میلا

[تصغیر|[وٹھل مندر، پندھرپور کا مرکزی دروازہ۔ مندر کے سامنے چھوٹے نیلے رنگ کا دروازہ سنت چوکھا میلا کی سمادھی ہے۔]]

**چوکھا میلا** بھارت کے صوبہ مہاراشٹر کے ایک سنت ہیں جو چودہویں صدی میں گذرے۔ ان کا تعلق مہر ذات سے تھا جو بھارت میں تب اچھوت کہلاتی تھی۔ ان کی پیدائش مہونا راجا میں ہوئی جو بلڈھانہ ضلع میں دیول گاؤں راجا تعلقہ میں واقع ہے۔ انھوں نے مہاراشٹر میں منگل ویدھا میں رہائش رکھی۔ انھوں نے بہت سے ابھنگ لکھے۔ وہ دلت ذات سے تعلق رکھنے والے اولین شعرا میں سے ایک تھے۔ چوکھا میلا اپنی بیوی سوریا بائی اور بیٹے کرما میلا کے ساتھ منگل ویدھا میں رہے۔ ان کا کام اونچی ذات کے ایک فرد کے گھر کی چوکیداری اور کھیتوں پر کام کرنا تھا۔ اچھوت ہونے کی وجہ سے انھیں شہر سے باہر الگ بستی میں رہنا پڑتا تھا جہاں دیگر اچھوت آباد تھے۔

ان کی ذات وارکری فرقے سے تعلق رکھتی تھی۔
* سوئیرا بائی: بیوی
* نرملا: بہن اور اس کا شوہر بنکا
* کرما میلا: بیٹا

انھیں سنت شاعر نام دیو (1270–1350) نے روحانی فرقے بھکتی میں شامل کیا۔ ایک بار جب انھوں نے پندھار پور کا چکر لگایا تو سنت نام دیو کے کیرتن سنے۔ اس کے بعد وہ اس فرقے میں شامل ہو گئے۔

بعد میں وہ پندھر پور منتقل ہو گئے۔ روایات کے مطابق اعلیٰ ذات کے لوگوں نے انھیں مندر میں داخل نہیں ہونے دیا اور نہ مندر کے دروازے پر انھیں کھڑا ہونے کی اجازت ملی، اس لیے انھوں نے دریائے چندر بھاگا کے دوسرے کنارے ایک جھونپڑا بنا کر رہنا شروع کر دیا۔

پندھر پور کے قریب منگل ویدھا میں تعمیر کا کام کرتے ہوئے ایک دیوار گری اور کئی مزدور دب گئے۔ چوکھا ان میں شامل تھے۔ ان کا مزار وٹھل مندر کے سامنے بنایا گیا اور آج بھی دیکھا جا سکتا ہے۔ روایات کے مطابق ان کی ہڈیاں اب بھی وٹھل وٹھل پکارتی ہیں تاکہ لوگ اس مندر کو آئیں۔ یہ ہڈیاں وٹھل مندر کی دہلیز میں دفن ہیں۔ 20ویں صدی کے اوائل میں دلت رہنما بی آر امبیدکر نے اس مندر میں جانے کی کوشش کی مگر مہر ذات سے تعلق ہونے کی وجہ سے انھیں دہلیز سے آگے بڑھنے کی اجازت نہیں دی گئی۔

## حوالہ جات

* Chokhamela (PDF) by Punekar
* Chokhamela and Eknath: Two Bhakti Modes of Legitimacy for Modern Change - Zelliot
* Chokhamela: The Pioneer of Untouchable movement in Maharashtra - Prof. Nimavat

زمرہ:دلت سنت
زمرہ:قرون وسطی کے ہندو مذہبی رہنما
زمرہ:وارکری
زمرہ:چودہویں صدی کے ہندوستانی اسکالر
زمرہ:مہاراشٹر کے اسکالر
زمرہ:ویشنوی سنت
جانا بائی

ہندو روایات کے مطابق **جانا بائی** مراٹھی کی مذہبی شاعرہ تھیں۔ ان کی پیدائش تیرہویں صدی کی ساتویں یا آٹھویں دہائی میں ہوئی اور ان کی وفات 1350ء میں ہوئی۔

جانا بائی مہاراشٹر کے شہر گنگا کھنڈ میں رنڈ اور کرنڈ کے ہاں پیدا ہوئیں۔ ذات پات کے نظام کے تحت ان کا تعلق اچھوت ذات سے تھا۔ بیوی کی وفات کے بعد ان کے والد انھیں پندھر پور لے کر آ گئے۔ بچپن سے ہی جانا بائی داما شیٹھی کے گھر میں ملازمہ کے طور پر کام کرنے لگیں۔ یہ بندہ مراٹھی کے مشہور مذہبی شاعر نام دیو کا والد تھا۔ جانا بائی شاید نام دیو سے عمر میں ذرا بڑی تھیں اور کئی برس تک ان کی دیکھ بھال کرتی رہیں۔

پندھر پور مراٹھی بولنے والے ہندوؤں کے لیے بہت مقدس مقام ہے۔ جانا بائی کے آجرین داما شیٹھی اور اس کی بیوی گونائی بہت مذہبی تھے۔ اپنے اردگرد مذہبی ماحول اور اندرونی رجحان کی وجہ سے وہ مذہب کی طرف مائل ہوئیں۔ وہ ہمیشہ بھگوان ویتھل کی عقیدت مند رہیں۔ اس کے علاوہ ان میں شاعری کا سلیقہ بھی تھا۔ اگرچہ انھوں نے کبھی باقاعدہ تعلیم نہیں پائی مگر انھوں نے ابھنگ کی شکل میں بہت ساری اہم مذہبی شاعری کی۔ خوش قسمتی سے نام دیو کے ساتھ ان کی شاعری بھی امتدادِ زمانہ کا شکار ہونے سے بچ گئی۔ روایتی طور پر جانا بائی سے لگ بھگ 300 ابھنگ منسوب ہیں۔ تاہم محققین کے مطابق ان میں کئی دیگر لکھاریوں کی کاوشیں ہیں۔

نام دیو، ایک ناتھ اور تکارم کے ساتھ ساتھ جانا بائی کو مراٹھی بولنے والے ہندوؤں بالخصوص مہاراشٹر کے وارا کری فرقے میں بہت عزت دی جاتی ہے۔ بھارت میں سنت کا لفظ تقدیس کے حوالے سے استعمال ہوتا ہے اور نام دیو، ایک ناتھ اور تکارم کے ساتھ ساتھ جانا بائی کو بھی سنت کہا جاتا ہے۔ اس لیے جانا بائی کو عموماً سنت جانا بائی کہا جاتا ہے۔

## حوالہ جات

## بیرونی روابط
* Janabai: Poems and Biography

زمرہ:قرون وسطی کے ہندو مذہبی رہنما
زمرہ:چودہویں صدی کے ہندوستانی شعرا
زمرہ:1350ء کی وفیات
زمرہ:مہاراشٹر کے شعرا
زمرہ:وارکری
زمرہ:بھارتی شاعرات
زمرہ:چودہویں صدی کے ہندوستانی مصنفین
زمرہ:دلت مصنفین
زمرہ:دلت سنت
زمرہ:چودہویں صدی کی بھارتی مصنفات
زمرہ:ویکی ڈیٹا سے مطابقت رکھنے والی مختصر تفصیل
ستا اور بلونت ڈوم

گرو ارجن دیو کے دربار کے دو رُباب نواز تھے۔ **ستا** کھنڈور صاحب کا رہنے والا تھا جبکہ **بلونت** کا تعلق مالوہ سے تھا۔ ان دونوں کو گرو انگد دیو نے شبد کیرتن کرنے کے لیے اپنی خدمت میں رکھا تھا۔ یہ پانچویں پاٹھ شاہی تک خدمات انجام دیتے رہے۔ بالآخر بہت بوڑھے ہو گئے، سیوا بھی پرانی ہو گئی۔ اک بار ان کی بچی کی شادی تھی تو انھوں نے گُرو جی سے درخواست کی کہ دیپ مالا کی آمدن انھیں عنایت کر دی جائے۔
گُرو جی نے دیپ مالا کی آمدن دے دی جو اس بار پہلے کی نسبت بہت کم تھی ، ان دونوں نے بہت اودھم مچایا اور غرور سے رقم واپس کردی اور کہنے لگے کہ گُرو جی کو ہم نے ہی تو گُرو بنایا ہے ہم نہ چوکی کریں گے تو گرومت ہی چھن جائے گی۔ گُرو جی نے منانے کے کیے اپنے سکھوں کو بھیجا بجائے ماننے اور صلح کرنے کے الٹا کہنے لگے کہ گُرو نانک جی کو بھی ہم نے ہی گُرو بنایا تھا۔ اس پر گُرو جی نے انھیں بددعا دی اور حکم دیا کہ سکھ ان کا مقاطعہ کریں کوئی بھی ان کو منہ نہ لگائے اور جس کسی نے بھی اس حکم کی خلاف ورزی کی یا ان کی سفارش کرنے کی کوشش کی اسے سزا کے طور پر منہ کالا کر کے گدھے پر بٹھا کر ایک ڈھول والا ساتھ کر کے لڑکوں کو پیچھے چھوڑا جائے گا۔ گُرو جی جے اس حکم کے بعد کوئی سکھ ان کو منہ نہیں لگاتا تھا اور یہ دونوں شدید مشکلات کا شکار ہو گئے۔ بالآخر لاہور گئے اور وہاں ایک سکھ لدھا بھائی کو اپنا ماجرا سنایا اور مدد کے طلبگار ہوئے۔ ستا اور بلونت نے لدھا بھائی سے گُرو جی سے سفارش کرنے کی درخواست بھی کی۔ لدھا کو ان پر ترس آگیا اس نے ان کی مدد کے لیے گُرو جی کے حکم کو پورا کرنے جی خاطر اپنا منہ سر کالا کر کے گدھے پر سوار ہو کر لاہور اور امرتسر کی گلیوں کے چکر لگائے۔ اور پھر گُرو جی کے دربار میں جاکر حاضری دی۔ گُرو جی خوش ہوئے اور کہا ،
“ واہ بھائی لدھا ! خوش رہو یہ کیا بھیس بدلا ہے ؟”
لدھے نے عرض کی مہاراج بلونت اور ستا کی خطا معاف کریں۔

## حوالہ جات

زمرہ:سکھ بھگت
سمرتھ رام داس

**سمرتھ رام داس سوامی** () سترہویں صدی کے ایک مایہ ناز ہندو سنت اور مہاراشٹر کے روحانی شاعر تھے۔ ان کی وجہ شہرت ان کی ادویت ویدانتی کتاب، ”داس بودھ“ ہے۔ وہ ہنومان اور رام کے ایک بھگت تھے۔

## ابتدائی زندگی

سمرتھ رام داس سوامی کا پیدائشی نام ”رام سوریاجی تھوسر“ تھا۔ وہ 1530 (شالیواہن شک) بمطابق 1608ء کو رام نوامی (چیتر کے ماہ میں) کے دن جالنہ ضلع کے گاؤں ”جامپ“ میں دریائے گوداوری کے کنارے جمدگنی گواتر کے دیششتھ براہمن خاندان میں پیدا ہوئے۔ ان کے والد کا نام سوریاجی پنت اور ماں کا نام رانو بائی تھا۔ ان کے بڑے بھائی گنگادھر سوامی تھے۔ ان کا خاندان کئی سالوں سے سوریہ اور رام کی پوجاری تھے۔

جب رام داس آٹھ سال کے تھے تو ان کے والد انتقال کر گئے اور وہ مشاہدہ باطن میں مشغول ہو گئے۔ وہ خدا کے خیالات میں کھوئے رہتے اور راہ تلاش کرتے رہتے تھے کہ کس طرح بھگوان سے ملاقات کی جائے۔ بارہ سال کی عمر میں ان پر رام ظاہر ہوئے اور ان کو ہدایت دی کی وہ 13 حروف والے رام تارک منتر کو دن میں ایک دفعہ 108 پڑھیں۔ پھر رام نے ان کو اپنے شاگرد کے طور پر قبول کر لیا اور ان کو رام داس کا نام دیا۔

گیارہ سال کی عمر میں انھوں موکش حاصل کیا اور بھگوان رام کی نصیحت کے مطابق دریائے کرشن کے کناروں پر ایک نیا فرقہ شروع کیا۔

بارہ برس کی عمر میں اپنی شادی کے دوران میں وہ چبوترے پر کھڑے ہوئے تھے تو انھوں نے براہمنوں کو شادی کے منتر پڑھتے سنا جس میں لفظ ”ساودھان“ سنا۔ اس لفظ کے دوسرے مطلب تھے بشمول ”خبردار!“۔ یہ سننے کے فوراً بعد سمجھ گئے کہ اس کا کیا مطلب ہے؛ وہ شادی کے منڈپ سے فرار ہو گئے اور مقدس شہر ناسک آئے جہاں انھوں نے رام کی پوجا شروع کر دی، جو بارہ سالوں تک چلی۔

## حوالہ جات

## کتابیات
* 
* 

## مآخذ
* "Shakti Saushthava शक्ती सौष्ठव" by D. G. Godse
* "Vinoba Saraswat" by Vinoba Bhave (edited by Ram Shewalkar)
* "Rajwade Lekhsangrah" by Vishwanath Kashinath Rajwade (edited by Tarkatirth Laxmanshastri Joshi)
* "Tryambak Shankar Shejwalkar Nivadak Lekhsangrah" by T S Shejwalkar (collection- H V Mote, Introduction- G D Khanolkar)

## بیرونی روابط

* Dasbodh.com
* Article on Root of Harikatha

زمرہ:1608ء کی پیدائشیں
زمرہ:1681ء کی وفیات
زمرہ:سترہویں صدی کے ہندو مذہبی رہنما
زمرہ:سترہویں صدی کے ہندوستانی شعرا
زمرہ:سنت مت
زمرہ:ضلع جالنہ کی شخصیات
زمرہ:مراٹھی زبان کے مصنفین
زمرہ:مراٹھی شعرا
زمرہ:مہاراشٹر کے اسکالر
زمرہ:ویشنوی سنت
زمرہ:ہندو سنت
زمرہ:ہندو مصنفین
زمرہ:ہندو فلاسفہ
زمرہ:ویکی ڈیٹا سے مختلف مختصر وضاحت
زمرہ:سترہویں صدی کے ہندوستانی فلسفی
زمرہ:1682ء کی وفیات
زمرہ:سولہویں صدی کی شخصیات
ہند پسندی

**ہند پسندی** یا **بھارت پسندی**  سے مراد وہ گہری دل چسپی ہے جو بھارت / ہندوستان، بھارتیوں اور بھارت کی ثقافت میں مغربی دنیا میں پائی جاتی ہے۔ اس میں بھی بطور خاص بر صغیر کی تہذیب و تمدن میں جو دل چسپی جرمنی میں پائی جاتی ہے، وہ مراد ہوتی ہے۔ ابتدا میں جو برطانوی دل چسپی رہی تھی، وہ محض اپنے نو قبضہ شدہ علاقہ جات کی حکم رانی تھی۔ مگر اسی کی وجہ سے بہت سے بھارتی امور میں خصوصی دل چسپی دیکھنے میں آئی، بالخصوص یہاں کی ٹقافت اور قدیم تاریخ۔ آگے وہ لوگ جو بھارتی امور میں دل چسپی رکھتے تھے، انھیں ماہرین ہندیات کہا جانے لگا اور ان کے موضوع کو ہندیات کہا جانے لگا۔ اس کی ضد خوف ہند ہے۔

## تاریخ
تاریخی اعتبار سے بھارت کو کئی ثقافتوں کا ملک قرار دیا جاتا رہا ہے۔ اپنی قدیم تہذیب اور تمدن کی وجہ سے ایسی کئی روایات موجود ہیں کہ قابل ذکر لوگ اس ملک کا دورہ کر چکے ہیں اور اس ملک کا تبصرہ کرتے ہوئے کافی تعریف بھی کی۔

فیلوسٹراٹس اپنی کتاب لائف آف اپولونیئس آف تیانا میں یہ تسلیم کر چکا ہے کہ اپولونیئس کا بھارت میں کیا تجربہ رہا ہے۔ وہ رقم طراز ہیں اپولونیئس نے یوں کہا:

دوسری صدی کے رومن فلسفی ارین نے بھارت کی تعریف کی اور کہا کہ بھارت آزاد لوگوں کا ملک ہے۔ اس نے یہ حوالہ دیا کہ اس نے بھارت میں کوئی غلام نہیں دیکھا اور اس نے یہ بھی مزید کہا:

## اٹھارہویں اور انیسویں صدیاں
ہندوستانی تاریخ و ثقافت سے متعلق یورپیوں کی سوچ اٹھارہویں اور انیسویں صدیوں کے بیچ دو انتہا پسندیوں میں پھنسی تھی۔ حالاں کہانیسویں صدی کے پورپی محققین یہ لکھتے ہیں کہ ہندوستان ثقافت کا گہوارہ تھا، ان کی یہ عشق پسندی "خوف ہند" سے بدل گئی جو ہندوستان کی تاریخ و تمدن کو حاشیے پر چھوڑنے لگی تھی۔

## حوالہ جات

زمرہ:بھارتی ثقافت
زمرہ:استشراق بلحاظ قسم
زمرہ:بھارت میں قوم پرستی
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
جموں و کشمیر پیپلز ڈیموکریٹک پارٹی

**جموں و کشمیر پیپلز ڈیموکریٹک پارٹی** (**جے کے پی ڈی پی**) بھارت کے زیر اہتمام جموں و کشمیر کی ایک ریاستی سیاسی جماعت ہے۔ جموں و کشمیر پیپلز ڈیمو ڈیموکریٹک پارٹی کے بانی اور اولین سربراہ مفتی محمد سعید تھے۔ ان کی بیٹی، محبوبہ مفتی نے، جنوری 2016ء میں اپنے والد کی وفات کے بعد جماعت کی قیادت سنبھالی اور بطور وزیر اعلیٰ جموں و کمشیر منتخب ہوئیں۔

## تاریخ

جموں و کشمیر پیپلز ڈیمو ڈیموکریٹک پارٹی کو 1998ء میں سابقہ متحدہ وزیر داخلہ مفتی محمد سعید نے قائم کیا۔ یہ اکتوبر 2002ء اسمبلی انتخابات جیت کر جموں و کشمیر میں ، اقتدار میں آئی۔ 2004ء میں اس کا ایک رکن لوک سبھا اور ایک راجیہ سبھا کا رکن بنا۔ 2009ء عام انتخابات تک یہ حکومتی اتحاد یونائیٹڈ پروگریسو الائنس کا حصہ تھا۔

سید جموں و کشمیر پیپلز ڈیمو ڈیموکریٹک پارٹی-انڈین نیشنل کانگریس اتحادی حکومت اکتوبر 2002ء اور نومبر 2005ء کے سربراہ تھے اور 7 جنوری 2016ء کو اپنی وفات تک وہ جماعت کے سرپرست تھے۔ The جموں و کشمیر پیپلز ڈیمو ڈیموکریٹک پارٹی کی موجودہ سربراہ مفتی سعید کی بیٹی محبوبہ مفتی ہیں۔

جموں و کشمیر پیپلز ڈیمو ڈیموکریٹک پارٹی خود مختاری کے مسائل سے واضح طور پر مختلف، صرف اپنی حکمرانین کے اصول پر چلتی ہے۔ یہ خود مختاری کے خلاف خود کی حکمرانی کو سیاسی فلسفے کے طور پر لیتے ہیں،، جموں و کشمیر کے عوام کو بااختیار بنانے کو یقینی بناتا ہے، جبکہ جموں و کشمیر کی نئی سیاسی علاقائییت پر بحث جاری ہے۔

2014 عام انتخابات میں، اس کے تین ارکان لوک سبھا میں منتخب ہوئے۔ قانون ساز اسمبلی ان کے ارکان کی تعداد 28 ہے اور راجیہ سبھا میں 2۔ جماعت اس وقت جموں و کشمیر میں بھارتیہ جنتا پارٹی سے اتحادی حکومت کا حصہ ہے۔

## انتخابی نتائج
جموں و کشمیر پیپلز ڈیمو ڈیموکریٹک پارٹی کی انتخابات میں کارکردگی۔

## وزرائے اعلیٰ
* مفتی محمد سعید
** پہلی مدت (2 نومبر 2002ء – 2 نومبر 2005ء)۔
** دوسری مدت (1 مارچ 2015ء – 7 جنوری 2016ء)۔
* محبوبہ مفتی (4 اپریل 2016ء –2019)

## مزید دیکھیے
* جموں و کشمیر نیشنل کانفرنس

## حوالہ جات

## بیرونی روابط
* Official Website
* Jammu and Kashmir Peoples Democratic Party at Elections.in

زمرہ:1999ء میں قائم ہونے والی سیاسی جماعتیں
زمرہ:بھارت کی سیاسی جماعتیں
زمرہ:بھارت میں 1999ء کی تاسیسات
زمرہ:جموں و کشمیر پیپلز ڈیمو ڈیموکریٹک پارٹی
زمرہ:جموں و کشمیر میں ریاستی سیاسی جماعتیں
زمرہ:ویکی ڈیٹا سے مختلف مختصر وضاحت
زمرہ:جموں و کشمیر میں قائم تنظیمیں
زمرہ:بھارت کی ریاستوں یا یونین علاقوں میں سیاسی جماعتیں
زمرہ:سری نگر
زمرہ:جموں و کشمیر کی سیاست
ہندو تقویم

تصغیر|ہندو تقویم 1871-72 سے ایک صفحہ
**ہندو تقویم** کی اصطلاح بھارت میں مستعمل مختلف شمسی قمری تقویم کے لیے استعمال ہوتی ہے۔ ان سب کا بنیادی مقصد وقت کی پیمائش ہے مگر سورج یا چاند کی گردش اور مہینوں کے نام کے علاوہ کون سا سال کب شروع ہوگا، اس میں فرق پایا جاتا ہے۔ اس نوع کی متعدد علاقائی تقویمیں پائی جاتی ہیں مگر سب سے زیادہ مشہور وکرمی تقویم ہے جسے بکرمی بھی کہا جاتا ہے۔ اسے برِصغیر کے شمالی، مغربی اور وسطی علاقوں میں استعمال کیا جاتا ہے جبکہ جنوب میں تَمل اور مشرق میں بنگالی تقویم مستعمل ہے۔ ان سب کا انحصار چاند کی گردش پر ہوتا ہے اور نیا سال بہار میں شروع ہوتا ہے۔ ان کی ابتدا پہلی صدی قبل مسیح سے ہوتی ہے۔ کیرالہ جیسے علاقوں میں شمسی چکر کو ترجیح دی جاتی ہے جو ملیالم تقویم کہلاتی ہے۔ اس میں نیا سال خزاں سے شروع ہوتا ہے اور پہلی صدی عیسوی کی دوسری دہائی میں اس کا آغاز ہوا۔ ہندو تقویم کو بعض اوقات **پانچانگ** بھی کہتے ہیں۔

قدیم ہندو تقویم نظریاتی طور پر یہودی تقویم سے مماثل ہے مگر گریگوری تقویم سے مختلف ہے۔ گریگوری تقویم میں قمری مہینے میں کچھ دنوں کا اضافہ کیا جاتا ہے تاکہ 12 قمری مہینوں کے مجموعے 354 روز کو سال کے 365 دن کے برابر لایا جا سکے۔ ہندو تقویم میں ہر چند سال بعد ایک اضافی مہینہ ڈال دیا جاتا ہے تاکہ فصلی تہوار وغیرہ کا وقت برقرار رہے۔

ہندو تقویم برِصغیر میں زمانہ قدیم سے مستعمل ہے اور آج بھی بھارت اور نیپال کے ہندو اپنے مذہبی تہوار جیسا کہ ہولی، ماہا شیوراتری، ویساکھی، رکھشا بندھن، پونگل، اونم، کرشنا جنم اشٹمی، درگا پوجا، رام لیلا، ویشو اور دیوالی وغیرہ اسی کے مطابق مناتے ہیں۔ ہندوستان کی اولین بدھ آبادیوں نے بھی پہلے اسے اور پھر وکرمی تقویم کو اپنایا پھر اپنی مقامی بدھ تقویم پر منتقل ہو گئے۔ بدھ تقویم کو روایتی طور پر کمبوڈیا، لاؤس، میانمار، سری لنکا اور تھائی لینڈ میں استعمال کیا جاتا ہے جو اصلاً ہندو تقویم ہی سے ماخوذ ہے۔

## حوالہ جات

### کتابیات
* 
* 
* 
* 
* 
* 

زمرہ:ہندو تقویم
زمرہ:ہندو علم نجوم
زمرہ:ہندو فلکیات
زمرہ:بھارت میں وقت
زمرہ:ویکی ڈیٹا سے مختلف مختصر وضاحت
زمرہ:بھارتی ایجادات
زمرہ:تقویمی ادوار
زمرہ:تقویم
ابھنگ

**ابھنگ** ہندو بھگوان وٹھل کی تعریف میں گائے جانے والے مذہبی نغمے ہوتے ہیں۔ ابھنگ میں الف کا سابقہ نفی کو ظاہر کرتا ہے جبکہ بھنگ اختتام کو کہتے ہیں۔ ابھنگ سے مراد غیر فانی یا لازوال ہوتا ہے۔ اس کے برعکس بھجن من کے سفر کو کہتے ہیں۔ ابھنگ اجتماعی تجربے کو ظاہر کرتے ہیں۔ پندھر پور کی یاترا کے دوران یاتری ان نغموں کو پڑھتے ہیں۔

## طریقہ
مراٹھی بھجن کا آغاز ناماں سے ہوتا ہے جس کے بعد روپانچا ابھانگ (بھگوان کو انسان کی شکل میں فرض کر کے اس کی خوبصورتی کے بارے بات کی جاتی ہے) اور پھر بھجنوں کے اختتام پر مذہبی اور اخلاقی پیغام گائے جاتے ہیں۔
ابھنگ گانے والے مشہور موسیقاروں میں بھیم سین جوشی، سریش واڈکر، رنجنی، گائتری، ارونا سائرم اور جتیندرا ابھیشکی زیادہ مشہور ہیں۔ یہ موسیقی کی ایسی قسم ہے جسے روایتی اور غیر روایتی دونوں ہی موسیقار گاتے ہیں۔

جنوبی بھارت میں بھجن کے دوران اس کی موجودگی لازم سمجھی جاتی ہے۔
## تاریخ
بھکتی سمپردائے کی ابتدا 1200 کے قریب ہوئی۔ خیال کیا جاتا ہے کہ اُس دور میں روحانی ترقی کے لیے سنسکرت کا جاننا سمجھا جاتا تھا۔ بھکتی تحریک میں شمولیت کے لیے ذات پات کی کوئی قید نہ تھی۔ واحد شرط بھگوان پانڈو رنگا سے عقیدت تھی۔ بھگتی کا مطلب ہی عقیدت ہے۔ چونکہ روحانی ترقی کے لیے محض عقیدت ہی کافی سمجھی جاتی تھی تو لوگ جوق در جوق شامل ہو سکتے ت ہے۔ خواتین اور بچے بھی پوجا کے اس نئے طریقے کی طرف متوجہ ہو گئے۔ اس کی ابتدا پیٹھان، پندھا پور، منگل ویدا اور الندی سے ہوئی اور پھر یہ طریقہ پورے مہاراشٹر میں پھیل گیا۔ دیگر مشہور گلوکار ورکری سنت جیسا کہ ایک ناتھ اور تکارام تھے۔

تکارام سترہویں صدی کا شاعر تھا جو ڈیہو میں رہتا تھا۔ یہ شہر پونے کے نزدیک ہے۔ سنت تکارام نے 5٫000 سے زیادہ ابھنگ لکھے۔ زیادہ تر بھگوان ویتھل کی تعریف کی گئی مگر بہت سوں میں اُس دور کی سماجی غیر ہمواریوں پر بھی بات کی گئی ہے۔ ان کو آج بھی استعمال کیا جاتا ہے۔

## حوالہ جات

## بیرونی روابط
* "Shanti Brahma" Shri Sant Eknath Maharaj at http://santeknath.org
* https://web.archive.org/web/20150719010332/http://www.chembur.com/abhang/

زمرہ:مراٹھی زبان
زمرہ:ہندو شاعری
زمرہ:ہندو موسیقی
زمرہ:مراٹھی زبان کا ادب
زمرہ:بھارتی ثقافت
زمرہ:ہندوستانی راگ
زمرہ:بھارت میں ہندومت
دام (ہندوستانی سکہ)

**دام** (پنجابی: دمڑی، دمڑ)  ہندوستان کے قرون وسطی کے عہد کا ایک سکہ تھا جو تانبے کا ہوتا تھا۔

## تاریخ
1540ء میں تخت ہندوستان پر شیر شاہ سوری متمکن ہوا۔ اِس سال ہی اُس نے دام، روپیہ اور طلائی مہر جاری کیے جو ہندوستان کی تاریخ میں نئی مثال تھے۔ عہدِ سلطنت سور میں جاری کردہ 1540ء سے 1555ء تک کے دوران مضروب کردہ سکوں میں متعدد آج بھی عجائب گھروں میں محفوظ ہیں۔1556ء میں دوبارہ مغلیہ سلطنت کی بحالی کے بعد سکوں کے اعشاری نظام کو بحال رکھا گیا جو 1947ء تک اپنی کم و بیش اِسی شکل میں قائم رہا۔

## مزید دیکھیے

* **[[شیر شاہ سوری]]**

## حوالہ جات


زمرہ:سلطنت سور
زمرہ:سکے
زمرہ:ہندوستان کی تاریخی کرنسی
زمرہ:ویکی ڈیٹا سے مطابقت رکھنے والی مختصر تفصیل
ترویانی، مازاویا صوبہ

**ترویانی **  پولینڈ کا ایک رہائشی علاقہ جو Gmina Dąbrówka میں واقع ہے۔

## تفصیلات
ترویانی کی مجموعی آبادی 490 افراد پر مشتمل ہے۔

## مزید دیکھیے
* پولینڈ
* فہرست پولینڈ کے شہر

## حوالہ جات

زمرہ:ویکی ڈیٹا سے مختلف مختصر وضاحت
زمرہ:پولینڈ کے گاؤں
زمرہ:پولینڈ کے شہر
ہندیات

**ہندیات** یا **جنوب ایشیائی مطالعات** تایخ، ثقافتوں، زبانوں اور ادب کا تعلیمی مطالعہ ہے اور یہ ایشیائی مطالعات کی ذیلی شاخ ہے۔ 

ہندیات کے لیے انگریزی زبان کا متبادل لفظ انڈیالوجی (Indology) ہے، جسے جرمن زبان میں اس کے مخصوص انداز کے حساب سے *Indologie* لکھا جاتا ہے۔ چوں کہ تحقیقی شعبے میں کافی کام جرمنی کے شہریوں نے کیا ہے، اس وجہ سے ان اصحاب کا یہاں خاص تذکرہ کیا جاتا ہے۔ اسے زیادہ معروف طور پر جرمن اور پورپ کے بر اعظم کی جامعات میں استعمال کیا جاتا ہے۔

نیدرلینڈز میں یہ اصطلاح *Indologie* کے طور پر معروف ہے، تاہم اس کا استعمال انڈونیشیا کی تاریخ اور ثقافت کے لیے ہوتا ہے جو ڈچ ایسٹ انڈیز کی استعماری خدمات کی تیاری کے لیے درکار تھی۔

بطور خاص ہندیات میں سنسکرت ادب اور ہندو مت کا مطالعہ دیگر بھارتی مذاہب، جین مت، بدھ مت، پالی زبان کا ادب اور سکھ مت شامل ہیں۔ اس کی ایک شاخ دراوڑیات ہے جو جنوبی بھارت کی دراوڑی زبانوں کے مطالعے کے لیے ہے۔

کچھ محققین *کلاسیکی ہندیات* کو *جدید ہندیات* سے مختلف بتاتے ہیں۔ ان کے مطابق اول الذکر سنسکرت اور قدیم زبانوں کے ماًخذ کے مطالعے پر مرکوز ہے، جب کہ ثانی الذکر معاصر بھارت اور اس کی سیاست اور عمرانیات کا مطالعہ کرتی ہے۔

## تاریخ

### ابتدا
ہندوستان کا غیر ملکیوں کی جانب سے مطالعہ کم از کم میگاستھینیس (350–290 قبل مسیح) سے شروع ہوتا ہے جو سیلیوسیڈ کے ایک یونانی سفیر تھے جو چندر گپت کے دربار بھیجے گئے تھے۔ چندر گپت موریا سلطنت کے بانی تھے۔ اسی میگاستھینیس کی چار جلدوں پر مشتمل *انڈیکا* ہندوستان میں اس کی زندگی کا حوالہ دیتی ہے۔ یہ کتاب اگرچیکہ اپنی اصل شکل میں مفقود ہے، تاہم اس کے کچھ اجزاء دست یاب ہیں اور یہ کلاسیکی جغرافیہ نگار اریئین، ڈیوڈور اور اسٹرابو پر اپنا گہرا اثر چھوڑ چکی ہے۔ میگاستھینیس نے یہ اطلاع دی تھی کہ ذات پات کا نظام لازمی طور پر ناخواندہ ہندوستان پر غالب رہا ہے۔ 

## حوالہ جات

زمرہ:جنوبی ایشیا
زمرہ:مطالعۂ ایشیا
زمرہ:ہندویات
زمرہ:بھارت
زمرہ:کامنز زمرہ جس کا ربط ویکی ڈیٹا پر ہے